**TUTIKAS ARENDUSRING**

**HUVIHARIDUSE ÕPPEKAVA**

**Üldosa**

TUTIKAS ARENDUSRINGI õppekava on loodud eesmärgiga arendada laste loovust, tehnilisi oskusi ja keeleõpet. Õppekava koostamisel on arvestatud Huviharidusstandardi, Huvikooli seaduse, huvikooli põhikirja ja Erakooliseadusega.

Kõik tegevused toimuvad eesti keeles, et toetada sujuvat üleminekut eestikeelsele haridusele. Vanuseastmete jaotamine võimaldab kohandatud lähenemist, mis tagab sobiva ettevalmistuse kooliks, loovuse arendamise ning tehniliste oskuste omandamise. Õppetöö on struktureeritud ja mänguline, pakkudes lastele mitmekesiseid õppimisvõimalusi ja toetades nende igakülgset arengut. Loodusega seotud õppetunnid aitavad lastel arendada keskkonnateadlikkust ja looduse mõistmist, mis on olulised tulevaseks eluks ja jätkusuutlikuks mõtlemiseks.

Oluline on professionaalselt toetada laste vaimset, füüsilist ja sotsiaalset arengut. Rakendame lõimitud arendus- ja õppetööd, pakkudes pingevaba ja sõbralikku keskkonda. Samuti on meie eesmärgiks laste sotsiaalne areng ja kasvatus, sealhulgas oskus oma käitumist kontrollida, võime grupis kohaneda, positiivne ja usaldav suhtumine kaaslastesse, tolerantsus, abivalmidus ja empaatilisus, vastutustunne, väärtushinnangute kujundamine, koostöövalmidus ja võime taluda ebaedu. Laste sotsiaalses arengus on olulised ühismängud ja ühistegevused, mis õpetavad arvestama kaaslastega ja nendega suhtlema.

Eesmärkide saavutamiseks kasutame mängulisi, aktiivseid ja lõimitud aine- ja keeleõppe meetodeid. Õpetamisel peame oluliseks erinevate ainete ja tegevuste integreerimist, käitumisõpetuse ja kiusamisvastase ennetustöö kaasamist igapäevaellu.

**1. Vanuseastmed**

* Eelkooli aste (4-6-aastased)
* Algaste (7-9-aastased)
* Baasaste (10-12-aastased)

Sõltuvalt tegevuse spetsiifikast võib vanuseastmeid veelgi jagada.

**2. Õppetöö üldine korraldus**

* Õppeperiood algab 1. septembril ja lõpeb 31. mail (suvetööd tehakse eriplaani alusel).
	+ Õppetöö sagedus on 1-3 korda nädalasvastavalt ringi ja vanusegrupi vajadustele.
* Õppetöö toimub Narva kooli ruumides, kuid võib toimuda ka väljaspool ruume (sh õues, looduses, muuseumis, virtuaalses õpikeskkonnas jne.)
	+ Tunni kestus:
		- Eelkooli laste tund kestab 30 minutit, millele järgneb 15 minutit aktiivset tegevust, mis võib hõlmata liikumismänge, muusika- ja tantsuminuteid.
		- Algaste ja baasaste tund kestab 45 minutit, mille jooksul toimub süvendatud õppetegevus vastavalt arendusringi teemadele.
* Kõik tunnid toimuvad eesti keeles, mis toetavad üleminekut eestikeelsele haridusele.
* Lapse arengu toetamiseks ollakse koostöös lapsevanemaga.
* Õppimine arenduringis on tasuline, kuid on võimalik taotleda erinevaid soodustusi.
* Ühe rühma suurus on kuni 15 last, et tagada individuaalne lähenemine.
* Lapse registreerimine arendusringile toimub elektroonilisel kujul kodulehe vahendusel. Lapsevanema ja huvikooli vahel sõlmitakse leping.

**3. Hindamine arendusringis**

* Lapse arengut kirjeldatakse individuaalselt, väärtustades saavutatut ning tunnustades lapse toimetulekut, arenemist, positiivseid hoiakuid ja huvi.
* Vanemad saavad lapse arengust esmast tagasisidet jooksvalt õppetöö käigus.

**4. Eelkooli aste**

* 1. **Arenduringid ja Tegevused:**

Põhirõhk on kooliks ettevalmistusel ja sujuvale eestikeelsele haridusele üleminekul, sealhulgas sotsiaalsete ja kognitiivsete oskuste arendamisel (koostöö, probleemide lahendamine, keskendumine).

Sõltuvalt õppeainest kasutatakse õppetöö korraldamisel erinevaid vorme (õppetund, mäng, lahtine tund, õppekäik, õuesõpe jne).

Õppetöö läbiviimisel on aluseks ainete vahelisel integratsioonil tuginev üldõpetuse põhimõte. Õppe- ja kasvatustegevuse kavandamisel ja korraldamisel lõimitakse järgmisi tegevusi: kuulamine, kõnelemine, lugemine, kirjutamine, vaatlemine, uurimine, võrdlemine, arvutamine ja kunstitegevused.

**Eesti keele arendamine:**

Laps:

* tunneb huvi eesti keele ja kultuuri vastu;
* soovib ja julgeb eesti keeles suhelda nii eakaaslaste kui ka täiskasvanutega;
* tunneb ära ja saab aru eestikeelsetest sõnadest ning lihtsamatest väljenditest;
* kasutab lihtsamaid eestikeelseid sõnu ja väljendeid igapäevases suhtlemises.

Sisu:

* kuulamine;
* kõnelemine;
* Eesti kultuuri tutvustamine.

Õppe- ja kasvatustegevuse kavandamisel ja korraldamisel:

* peetakse oluliseks eesti keelt kuulata ja omandada keeleoskus tegevuste käigus, kus sõnalist suhtlemist toetab kontekst (nt ümbritsevad esemed jmt);
* pööratakse erilist tähelepanu erinevate meelte kaasamisele ja näitlikustamisele: kasutatakse miimikat, kehakeelt, žeste, intonatsiooni, muusikat, rütmi ja mitmesuguseid näitlikke vahendeid;
* suunatakse last õpitavat keelt kasutama igapäevategevustes ning suhtlemisel, luuakse selleks lapsi huvitavaid olukordi (kauplus, teater, spordivõistlus, õppekäik jm);
* korratakse õpitut erinevates kontekstides ja suhtlussituatsioonides, keeleõpet seotakse teiste tegevustega – liikumine, laulmine, käeline tegevus, vaatlemine jm;
* vestlusteemade valimisel lähtutakse lapse kogemustest;
* valitakse mitmekesiseid pildirikkaid ja lihtsama keelega raamatuid ettelugemiseks ja ühiseks lugemiseks;

**Loodusega ja keskkonnaga seotud õppetunnid:**

Laps:

* mõistab ja tunnetab ümbritsevat maailma terviklikult;
* omab ettekujutust oma minast ning enda ja teiste rollidest elukeskkonnas;
* väärtustab nii eesti kultuuritraditsioone kui ka oma rahvuse kultuuritraditsioone;
* väärtustab enda ja teiste tervist ning püüab käituda tervislikult ning ohutult;
* väärtustab keskkonda hoidvat ja keskkonnahoidlikku mõtteviisi;
* märkab nähtusi ja muutusi looduses.

Teemad:

* sotsiaalne keskkond: mina, perekond ja sugulased, kodu, lasteaed, kool, ametid, kodumaa, eesti rahva tähtpäevad, kombed, teised rahvused Eestis, lapsed mujal maailmas, üldinimlikud väärtused ja üldtunnustatud käitumisreeglid; tervise väärtustamine, tervislik toitumine, inimkeha; ohuallikad ning ohutu käitumine;
* looduskeskkond: kodukoha loodus, muutused looduses, elukeskkond, inimese mõju loodusele;
* tehiskeskkond: ehitised, kodutehnika, jäätmed, transpordivahendid, jalakäija ohutu liiklemine, turvavarustus, virtuaalkeskkond.

Õppe- ja kasvatustegevuse kavandamisel ja korraldamisel:

* valitakse valdkonna temaatika lapse igapäevaelust ja teda ümbritsevast keskkonnast, mis hõlmab sotsiaalset keskkonda, loodus- ja tehiskeskkonda, sealhulgas tervise- ja liikluskasvatust;
* suunatakse last ümbritsevat maailma märkama, uurima ning kogema mängu ja igapäevatoimingute kaudu, võimaldades lapsel ümbritsevat tajuda erinevate meelte ning aistingute abil: vaadeldes, nuusutades ja maitstes, kompides, kuulates helisid;
* lõimitakse erinevaid tegevusi: võrdlemist, modelleerimist, mõõtmist, arvutamist, vestlemist, ettelugemist, kehalist liikumist, kunstilist ja muusikalist tegevust;
* suunatakse last mängudes, ümbritsevas looduses, liikluses, oma terviseseisundis jm märgatu kohta küsimusi esitama (probleemi püstitama), küsimustele vastuseid leidma (oletama ja oletusi kontrollima) ja märgatust ning kogetust järeldusi tegema;
* suunatakse last materjale ja vahendeid säästlikult kasutama, hoolivalt ja heaperemehelikult käituma.

**Matemaatikaga seotud õppetunnid:**

Laps:

* rühmitab esemeid ühe–kahe tunnuse alusel ja võrdleb esemete hulki;
* järjestab esemeid suuruse ja asenditunnuse põhjal;
* tunneb lihtsamaid ajamõisteid ning kirjeldab ja järjestab oma päevategevusi;
* mõtestab loendamistegevust ja seoseid arvude reas;
* mõistab mõõtmistegevust ja olulisemaid mõõtühikuid;
* suudab kirjeldada ümbritsevat ruumi kujundimõistete abil;
* näeb matemaatilisi seoseid igapäevatoimingutes.

Teemad:

* hulgad, loendamine ja arvud, arvutamine;
* suurused ja mõõtmine;
* geomeetrilised kujundid.

Õppe- ja kasvatustegevuse kavandamisel ja korraldamisel:

* suunatakse last nähtuste ja esemete maailma korrastama, kujundama, selles orienteeruma, mille tulemusel laps avastab esemetevahelisi seoseid, leiab esemete erinevusi ja sarnasusi, oskab esemeid järjestada, rühmitada ja loendada;
* harjutatakse last määrama enda asukohta ümbritsevate esemete suhtes, orienteeruma ajas ja kasutama vastavaid mõisteid oma tegevuse kirjeldamiseks;
* seostatakse mäng, vaatlused, vestlused ja igapäevatoimingud matemaatikaga, suunates sealjuures last kasutama erinevaid aistinguid: kuulmis-, nägemis-, haistmis- ning kompimisaistingut;
* suunatakse last ümbritsevat keskkonda matemaatiliselt kirjeldama (arvud, mõõtühikud, kujundite nimetused jm);
* toetatakse üldistuseni jõudmist ja mõistete kujundamist – erinevates objektides sarnaste ning erinevate tunnuste ja omaduste vaatlemise, võrdlemise, kirjeldamise ja sõnastamise kaudu.

**Käeline ja kunstiline tegevus:**

Laps:

* tunneb rõõmu loovast eneseväljendusest;
* kujutab isikupäraselt ümbritsevaid esemeid, sündmusi ja oma kujutlusmaailma;
* kasutab materjale ja tööriistu ohutult ning sihipäraselt.

Teemad:

* mõtete, tunnete edasiandmine nähtaval kujul;
* objekti kujundamine, objektile esteetilise lisaväärtuse andmine.

Õppe- ja kasvatustegevuse kavandamisel ja korraldamisel:

* antakse lapsele võimalus saada elamusi, tunda rõõmu ja rahulolu ning tal on võimalus väljendada oma maailmanägemist;
* suunatakse last vaatlema ning voolides, joonistades, maalides ja meisterdades kasutab laps vaatlustel tehtud tähelepanekuid;
* kasutatakse teemasse sisseelamiseks mängu, muusikat, lihtsat lavastust, jutu lugemist jne;
* arvestatakse, et lapse jaoks on oluline loomiseks ja lahenduste leidmiseks teha katsetusi ning avastusi, otsida ja saada vastuseid tekkinud küsimustele, omandatud oskusi rakendada ja loovalt kombineerida;
* julgustatakse last kasutama ja katsetama tema enda pakutud lahendusi töö mitmekesistamiseks ning ergutatakse lapse kujutlus- ja algatusvõimet, jälgides, et säiliks lapse isikupärane eneseväljendus;
* viiakse kunstitegevusi läbi ka õues, samuti kasutatakse kunstitegevust teiste valdkondade õppe- ja kasvatustegevuste osana, joonistatakse nii paberile, kivile, puidule, liivale või kombineeritakse erinevaid materjale;
* suunatakse last tehtut analüüsima, selgitama, miks ta kujutas esemeid, nähtusi just sellisel viisil, milliseid materjale ja tehnikaid kasutas ning kuidas tööga rahule jäi. Kaaslaste töödesse tolerantse suhtumise kujundamisele aitab kaasa, kui analüüsitakse nii laste töid kui ka kunstiteoseid ning põhjendatakse oma hinnangut.

**5. Algaste**

**5.1 Arendusringid ja Tegevused:**

Eesmärk on arendada loovust ja eneseväljendust erinevate kunstiliste ja tehniliste tegevuste kaudu ning suurendada loodusteaduste ja keskkonnateadlikkust.

Kunstiringid:

* + Joonistamine ja maalimine (värviteooria, erinevad tehnikad)
	+ Käsitöö ja meisterdamine (materjalide kasutamine, loov projektide loomine)
* Taaskasutamine (taaskasutusmaterjalide kasutamine loovprojektides, keskkonnateadlikkuse suurendamine)

Digioskuste arendamine:

* Arvutite ja nutiseadmete kasutamine (põhioskused, turvaline kasutamine)
* Alustavad programmeerimisoskused (lihtsad programmeerimise harjutused ja mängud)

Loodusega seotud õppetunnid:

* + Ökoloogia ja keskkonnahoid (prügi sorteerimine, taaskasutus)
	+ Matkad ja looduse uurimine (lihtsamad matkad, loodusvaatlused)
	+ Taimede ja loomade kasvatamine (lihtsamad aiatööd, taimekasvatus)

**6. Baasaste**

**6.1 Arendusringid ja Tegevused:**

Edasijõudnud loovuse arendamine ja tehniliste oskuste süvendamine, samuti süvitsi minev loodusteaduslik haridus ja keskkonnateadlikkus.

Kunstiringid:

* + Täiustatud joonistamis- ja maalimistehnikad (perspektiiv, varjundid)
	+ Skulptuur ja digikunst (3D modelleerimine, digitaalsed kunstiprojektid)

Digioskuste arendamine:

* + Programmeerimise alused (algoritmid, lihtsamad programmid)
	+ Multimeedia projektide loomine (video, animatsioon, helitöötlus)

Loodusega seotud õppetunnid:

* + Kliimamuutused (teadlikkus ja ennetamine)
	+ Ökosüsteemid ja bioloogiline mitmekesisus (ökosüsteemide uurimine)
	+ Keskkonnahoidlikud projektid (looduskaitseprojektid, kogukonnaprojektid)
1. **Huvikooli õppekava uuendamine ja täiendamine**
* Huvikooli õppekava muudatused kehtestab kooli pidaja.